CELEX: 52010XX0902(01)
Language: ro
Date: 2010-05-12 00:00:00
Title: Decizia nr. 297 din 12 mai 2010 privind suspendarea procedurii de acordare a autorizației de prospectare și explorare a petrolului și gazelor naturale – resurse naturale ale subsolului în sensul articolului 2 alineatul (1) punctul 3 din Legea privind resursele naturale ale subsolului – în blocul 1-5 „Devetaki” , situat în provinciile Loveci, Plevna și Gabrovo

2.9.2010   
            
            
               RO
            
            
               Jurnalul Oficial al Uniunii Europene
            
            
               C 237/21
            
         DECIZIA NR. 297
   din 12 mai 2010
   privind suspendarea procedurii de acordare a autorizației de prospectare și explorare a petrolului și gazelor naturale – resurse naturale ale subsolului în sensul articolului 2 alineatul (1) punctul 3 din Legea privind resursele naturale ale subsolului – în blocul 1-5 „Devetaki”, situat în provinciile Loveci, Plevna și Gabrovo
   2010/C 237/05
   REPUBLICA BULGARIA
   CONSILIUL DE MINIȘTRI
   În conformitate cu articolul 50 alineatul (2), coroborat cu articolul 23 alineatul (4) și cu articolul 46 alineatul (2) punctul 2 din Legea privind resursele naturale ale subsolului și având în vedere constatarea unei încălcări în derularea procedurii, încălcare în urma căreia un candidat care nu întrunește cerințele obligatorii stabilite de Legea privind resursele naturale ale subsolului a fost admis să participe la procedură,
   CONSILIUL DE MINIȘTRI DECIDE:
   
               1.
            
            
               Se suspendă procedura de acordare a autorizației de prospectare și explorare a petrolului și gazelor naturale – resurse naturale ale subsolului în sensul articolului 2 alineatul (1) punctul 3 din Legea privind resursele naturale ale subsolului – în blocul 1-5 „Devetaki”, situat în provinciile Loveci, Plevna și Gabrovo.
            
         
               2.
            
            
               Ministrul economiei, energiei și turismului ia toate măsurile necesare pentru ca, după intrarea în vigoare a prezentei decizii, să li se ramburseze tuturor candidaților garanțiile depuse în vederea participării la procedură.
            
         
               3.
            
            
               Prezenta decizie poate face obiectul unui recurs pe lângă Curtea Supremă Administrativă în termen de 14 zile de la data notificării candidaților care participă la procedură.
            
         
      
         
            Prim-ministru
         
         Boyko BORISOV
         
            Prim-secretar al Consiliului de Miniștri
         
         Rosen ZHELYAZKOV